معليش يا شباب الي زارو هذا المطعم  
 عطيتوه اكبر من حجمه صراحه  
  
 الحقيقه المطعم ماكان في المستوى المتوقع من تقيماتكم 
  
 هذا المطعم اقل مسوى من  
  
 ستيك هاوس  
 ستيكي 
 ابلبيز  
 فوركيتا 
  
 المشكله انه هو ومطعم ستيك هاوس نفس الشركه الفيصليه  
  
 خلينا نبداء هذا التقييم من ناحيه الايجابيات والسلبيات  
  
 ما اعجبني في المطعم 
  
 حلى فوندون  
  
  
  
  
  
 مالم يعجبني في المطعم 
  
 الجرسون كان غير مضياف 
 الجلسات العائلية كانت دون المستوى 
 المنيو لمطعم مثل هذا المفروض انه يكون فيه صور للأكل مثل ستيك هاوس او ابلبيز لان هذا مستوى المطعم هذا مجرد قائمه وشكلهم متحسفين على المنيو 
 طبعا رحت للمطعم وانا جايع والحقيقه اذا كنت جايع ما ادقق في كثير من الامور بس مع اني جايع الى انه ضاق صدري  
 طلبت فليه لحم مع المشروم وحقيقه دون المستوى  
 طلبت صوص A1 تبع الستيك معروف في كل محل يبيع ستيك عطوني صوص اسمه HP الله يكرم النعمه بس ريحته تكفي لسد النفس 
 طلبت بيتزا 4 اجبان صارت مالحه جدا ( مع كل هذا كلتهم الجوع كافر خبركم ) 
 طلبت حلى لحظه بكتبه في قائمه اعجبني 
 بالنسبه للمشروبات طلبت مشروب ديو توقعته مثل الموخيتو عند ابلبيز طلع عصير عادي مرفق لكم صوره طعمه مقبول ماشئ حالو  
  
 طبعا الاحساس حقي ما يخيب من يوم دخلت المطعم وانا مو جايز لي صراحه يكفي الديكورات الي قول جالس في مجلس موب مطعم  
  
 وكان ختامها مسك جينا بنطلع قال الباب الرئيسي مقفل وقت صلاه العشاء قال تعال نطلعك من الحلف تعرفون الناس ماسكين سرى عند الباب الرئيسي يبون يدخلون قلت ماشئ عسى مو بعيد ترى سيارتي قدام المطعم والله وياخذني انا والمدام ودخلنا جواء في المطبخ وطبعا قلت فرصه اشوف حوستهم ما شفت حوسه بس كفتني الريحه تقول ريحه حمامات المحطات الخايسه الله يكرمكم قلت ماشئ ويمشي ويطلعنا في سور المطعم وكراتين وحوسه وبالاخير طلعني من برى المطعم من الخلف تدق مشوار ترقى الجبل علشان توصل للسياره قدام المطعم وتكتشف مافيه احد قدام المطعم ماسك سرى 
  
 طبعا كان لازم اعبر عن شعوري قلت للجرسون  
  
 You shouldn't treat your customers like this 
 يعني المفروض ما تعاملون زباينكم كذا 
 قال Sorry اشواء حاس بالغلط 
  
 طبعا قلت للمدام هذي اخر مره راح نجي لهالمطعم صار عندي في Blacklist  
  
  
 بما انكم تقولون هذا المطعم ايطالي لكن انا اقول فوركيتا 1000% احسن من هذا المطعم التعيس